BANG, BANG, BANG. Sådan lyder det mandag formiddag foran Aabybro Plejehjem. For traditionen tro er børnehavebørn fra Børnehaven Aabyhaven taget ud for at slå katten af tønden på plejehjemmet. Traditionen med at holde fastelavn på plejehjemmet er mere end 25 år gammel, og coronaen har ikke sat en stopper for den tradition, selvom det i år blev udendørs de 30 børn måtte slå katten af tønden. -	Det betyder rigtig meget, og det er noget, vi altid glæder os meget til her på Aabybro Plejehjem. Som I kan se, sidder de ældre indenfor, men ellers plejer vi jo at være sammen med dem om det og spiser fastlavnsboller indenfor. Det er bare noget af det bedste at se de her små mennesker slå katten af tønden. Det betyder meget i et hus som vores, så det forsøger vi at holde fast i selv i en tid som nu, siger Gitte Olenius, der er forstander på Aabybro Plejehjem.

Referat:
30 glade børn og pædagoger fra børnehaven troppede traditionen tro op foran Aabybro Plejehjem for at slå katten af tønden.